се включат нови полета за данни в раздела с образеца за докладване по финансовите инструменти, свързани с напредъка в постигането на очаквания лостов ефект, за да се отрази приносът на европейските структурни и инвестиционни фондове към финансови инструменти, съчетаващи този принос с финансови продукти на ЕИБ в рамките на Европейския фонд за стратегически инвестиции.
 (5)
 В член 38, параграф 4 от Регламент (ЕС) No 1303/2013 бяха изяснени правилата за пряко възлагане на публични банки или институции. Следователно е необходимо това изясняване да бъде отразено, като се включи този вид организации, изпълняващи финансови инструменти, в раздела с образеца за докладване по финансовите инструменти, който е свързан с идентификацията на органите, изпълняващи финансови инструменти и органите, изпълняващи фонд или фондове, където е приложимо.
 (6)
 При условие, че е налице активно управление на касовите наличности, с член 44 от Регламент (ЕС) No 1303/2013 се позволява финансирането на отрицателните лихви, генерирани в резултат на инвестициите на европейските структурни и инвестиционни фондове в съответствие с член 43 от Регламент (ЕС) No 1303/2013 от програмни средства, възстановени на финансовия инструмент. Поради това е необходимо изискванията за докладване да бъдат приведени в съответствие с тази нова разпоредба. Това привеждане в съответствие следва да се осъществи в раздела с образеца за докладване по финансовите инструменти във връзка със сумите, възстановени на финансовите инструменти от инвестиции.
 (7)
 Новият член 43а от Регламент (ЕС) No 1303/2013 изяснява правилата относно диференцираното третиране на инвеститорите, които осъществяват дейност на принципа на пазарната икономика в случай на споделяне на печалбата и рисковете. Следователно е необходимо формулировката на образеца за докладване по финансовите инструменти да се приведе в съответствие с тази разяснена разпоредба в раздела относно лихви и други печалби, генерирани от подкрепата от европейските структурни и инвестиционни фондове за финансовия инструмент, програмни средства, възстановени на финансовия инструмент от инвестиции, както е посочено в членове 43 и 44, и суми, използвани за диференцирано третиране, както е посочено в член 43а.
 (8)
 В член 46 от Регламент (ЕС) No 1303/2013 задълженията за докладване по отношение на финансовите инструменти бяха рационализирани, за да се избегнат някои дублирания. Следователно е необходимо информацията, изисквана в поле за данни 40, да се приведе в съответствие с изискването за докладване, посочено в член 46, параграф 2, буква и) от Регламент (ЕС) No 1303/2013. Също така е необходимо да се премести изискването за докладване относно стойността на капиталовите инвестиции спрямо предходната година по дял VII на образеца за докладване по финансовите инструменти, управлявани от член 46, параграф 2, буква и) от Регламент (ЕС) No 1303/2013. За да се избегне ненужната административна тежест и да се осигури съгласуваност със системите за докладване, вече установени от управляващите органи, преместването на съществуващото поле за данни 40 в дял VII с цел да се осигури съгласуваност със съответната препратка в член 46, параграф 2, буква и) от Регламент (ЕС) No 1303/2013 не следва да стане причина за неговото преномериране, макар че заглавието му следва да бъде приведено в съответствие с този член.
 (9)
 За да се избегне дублирането на някои изисквания и да се постигне